גד ברוך חינקיס

**גד ברוך חינקיס** (נולד ב-1984) הוא מוזיקאי, ראפר, מפיק מוזיקלי וחדשן טכנולוגי ישראלי. נודע כחבר בהרכבי ההיפ הופ הישראלי פרברים רפיוג'יז ופי.אר טרופרז, וכסולן והמפיק של ההרכב האלקטרו-סווינג הבין-לאומי Dirty Honkers. חינקיס פועל תחת שמות במה שונים, ותרם רבות לפיתוח סצנת ההיפ הופ העצמאית בישראל. נוסף לפעילותו המוזיקלית, הוא יזם בתחום טכנולוגיות המוזיקה, ומתמקד בפיתוח כלים דיגיטליים אינטראקטיביים.

## קריירה מוזיקלית
### פרברים רפיוג'יז
במהלך שירותו הצבאי גדי חינקיס העביר את רוב זמנו הפנוי ביצירת ביטים במחשב בתוכנות הפקה שונות. הוא הקים יחד עם חברי ילדותו מהישוב מכבים-רעות את להקת ההיפ-הופ פרברים רפיוג'יז פעל בה כראפר וכמפיק מוזיקלי ראשי. ההרכב כלל חמישה ראפרים והיה ההרכב הראשון בישראל שניגן היפ הופ חי.

### פי.אר טרופרז
בשנת 2004 ייסד את ההרכב פי.אר טרופרז, לצד נמרוד דוויק. דוויק שימש כאוצר האמנים ומנהל הלהקה, וחינקיס הפיק את החומרים המוזיקליים. ההרכב זכה להשפעה רבה בזירת ההיפ הופ המקומית ונחשב למי שהקדים את זמנו, ושינה את פני ההיפ הופ הישראלי. ההרכב נתן במה ראשונה לאמנים כמו פלד, לוקץ', אורטגה ואחרים. ההרכב השתתף בין היתר בשיר "להביא את המכה" של הדג נחש, שהופיע באלבומם "בעזרת הג'אם", ובאלבום הלייב של הלהקה.

### SxFxTxC
באותה שנה הקים חינקיס את הרכב ההארדקור פאנק **SxFxTxC** – ראשי תיבות של Shmen For The Children – יחד עם ניר אלהרר, חגי זהבי ותום לוי.

## זהויות אמנותיות
* **McDaddy G** – כינויו של חינקיס במסגרת פרברים רפיוג'יז ו-פי.אר טרופרז.
* **Vndrshmuken** – זהות אליה השתייך אלבום טכנו שיצא בשנת 2004. את עטיפת האלבום עיצב האמן Pilpeled
* **DJ NeckBreaka** – זהות בה פעל במסגרת Dirty Honkers.
* **אבגדה** – הכינוי הנוכחי, תחתיו יצא אלבום הסולו שלו "קוקו" בשנת 2024.

## Dirty Honkers
אחד מהפרויקטים הבולטים של חינקיס הוא Dirty Honkers, הרכב אלקטרו-סווינג בין-לאומי שבסיסו בברלין. לצידו פועלים בהרכב הסקסופוניסטים והזמרים אנדריאה רוברטס מקנדה ("Screechy 2 Shoes") ופלורנט מאננט מצרפת ("Flap Jack Malone"). ההרכב ידוע בשילוב של טכנו ברלינאי, סווינג ג'אז, שירה וראפ, ונחשב לאחד ממובילי סצנת האלקטרו-סווינג העולמית.

ההרכב הופיע בפסטיבלים ובמועדונים ברחבי העולם, וההופעות החיות שלהם כוללות שימוש בג'ויסטיקים תוצרת בית, בקרי משחק, והפקת מוזיקה אלקטרונית חיה על הבמה. חינקיס פיתח שיטות מיוחדות לפריצת בקרי משחק ושילובם בכלי נגינה דיגיטליים.

## הפקה מוזיקלית
חינקיס שימש כמפיק מוזיקלי במספר רב של פרויקטים בישראל, וחתום על ההפקה של אלבומים חשובים בזירת ההיפ הופ המקומית, ביניהם:
* 2004 – פי.אר טרופרז – מתוך הזוהמה
* 2006 – **פרברים רפיוג'יז** – Rapperarium
* 2007 – **[[פלד ואורטגה]]** – ממשיכים לבעוט
* 2007 – **SxFxTxC** – Shmen For The Children
* 2008 – **Hoodska Explosive** – The Misleading
* 2009 – **תכל'ס** – יאללה
* 2010 – **Dirty Honkers** – Death By Swing
* 2013 – Superskrunk – **Dirty Honkers**
* 2016 – Self Portrait in 3 Colors – **Dirty Honkers**

## יזמות וחדשנות טכנולוגית
במקביל לעשייתו האמנותית, חינקיס פועל בתחום טכנולוגיות המוזיקה. הוא ממייסדי האפליקציה **Jambl** – אפליקציית ביטים ואולפן דיגיטלי נייד, שהורדה מעל מיליון פעמים. חינקיס התפרסם בזכות הצגת המכירה של האפליקציה באמצעות ראפ חי.

בשנת 2024 הצטרף כראש תחום מוצר בפרויקט **PatchWorld** – פלטפורמה אינטראקטיבית ליצירת מוזיקה, עיצוב כלים, גיימינג ואמנות חזותית תוך שימוש במציאות מדומה ומציאות רבודה.

## דיסקוגרפיה
**עם הרכבים:**
* 2004 – PR Troopers – מתוך הזוהמה
* 2006 – פרברים רפיוג'יז – Rapperarium
* 2007 – SxFxTxC – Shmen For The Children

**עם Dirty Honkers:**
* 2010 – Death By Swing
* 2013 – Superskrunk
* 2016 – Self Portrait in 3 Colors

**מיני-אלבומים (EP):**
* 2012 – Just a Taste
* 2015 – Blue
* 2016 – Green

**אלבומי סולו:**
* 2004 – Vndrshmuken – Expereinse
* 2024 – אבגדה – קוקו

## קישורים חיצוניים

* אתר רשמי – Dirty Honkers 
* אתר Jambl 
* PatchWorld 
* אבגדה – ערוץ יוטיוב
* מקדדי ג'י באתר Genius 

## הערות שוליים

קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1984